EkBass/fiwiki-20250220-pages-articles huggingface dataset:
HMS Scott (1917)

HMS Scott (viirinumero F98) oli Britannian kuninkaallisen laivaston Scott- luokan laivueenjohtaja ensimmäisessä maailmansodassa. == Valmistus == Alus tilattiin huhtikuussa 1916 Cammell Lairdilta Birkenheadistä, missä köli laskettiin 19. helmikuuta 1917. Alus laskettiin vesille 18. lokakuuta ja otettiin palvelukseen tammikuussa 1918. == Palvelus == Alus upposi 15. elokuuta 1918 Hollannin rannikolla. Uppoamisen syy on jäänyt epävarmaksi, mutta syynä pidetään joko sukellusveneen torpedoimaksi joutumista tai miinan osumista. Mahdollisena upottajana pidetään Saksan keisarikunnan laivaston sukellusvenettä SM UC-17, joka tuhoutui samoihin aikoihin tuolla alueella osuttuaan miinaan.Uboat.net - HMS Scott Aluksen hylky on 35 metrin syvyydessä noin 20 merimailia Hollannin rannikosta. ==Lähteet== * * * ===Viitteet=== Luokka:Kuninkaallisen laivaston Scott-luokan hävittäjät Luokka:Cammell Lairdin valmistamat alukset Luokka:Hylyt
Bagno Vignoni

Bagno Vignoni on kylä Italian Toscanassa, San Quirico d'Orcian kunnassa. Se on myös kylpylä, sillä siellä sijaitsee kuumia rikkipitoisia lähteitä ja koko kylän keskusta on rakennettu suuren lämpimän veden täyttämän altaan ympärille. == Historia == Lähde tunnettiin jo etruskien aikaan. Myöhemmin siellä kävivät kylpemässä roomalaiset, myös monet paavit ja pyhimykset. Muun muassa Katariina Sienalainen kävi siellä. Keskiajalla pyhiinvaeltajat pysähtyivät kylpylään lepäämään matkatessaan Via Francigenan pyhiinvaellusreittiä Roomaan. == Lähteet == *Firenze ja Toscana, Tammi 2007 == Aiheesta muualla == Luokka:Italian kylät Luokka:Sienan maakunta
Stasys Skrodenis

Stasys Skrodenis (s. 16. tammikuuta 1938 Padvariai (Šilalė), Liettua) on liettualainen kielitieteilijä, kansantaruston tutkija sekä kääntäjä. == Elämä == Stasys Skrodenis päätti Liettuan filologian tutkinnot vuonna 1960 Vilnan yliopistossa. Hän työskenteli vuosina 1960–1965 liettuan kielen ja kirjallisuuden instituutissa, vuosina 1965–1973 tasavallan kirjastossa, ja vuodesta 1973 tähän päivään asti Vilnan pedagogisen instituutin luennoitsijana ja dosenttina. Hän oli mukana perustamassa vuonna 1990 Liettuan ja Suomen ystävyysseuraa ja toimi sen puheenjohtajana. Stasys on suomalaisen kirjallisuuden ystävyysseuran jäsen ja toimittaja sekä Kalevalan ystävyysseuran ja Donelaitis-seuran kunniajäsen. == Työ tutkijana == Stasyksen tutkimustyön aiheena on ollut Liettuan kansantarustot ja tavat, suomalaisten ja liettualaisten kansanlaulujen yhtäläisyyksien tutkiminen. Stasys on kääntänyt suomesta liettuaksi useita suomalaisia kirjoja. Hän on kääntänyt muun muassa A. R. Niemen teoksen Liettuankielinen kirjallisuus (1996) ja M. Talven kirjoituksia. Viime vuosina hän on koonnut ja julkaissut joitakin tunnettujen liettualaisten folkloristikkojen Antanas Mockuksen (1918), Juozas Baldžiuksen ja Zenonas Slaviūnaksen kirjoituksia, ja auttanut lukuisia tohtoreiksi väitelleitä puolustamaan Liettuan kansantarustoon, tapoihin ja perinteisiin liittyviä teesejään.S. Skrodenis sai J. Basanavičius -palkinnon vuonna 2008 valtion painokomitealta. Hän on kääntänyt kirjallisuutta suomen, viron ja sorbien kielestä. == Julkaisut == * Kalbininko Kazimiero Jauniaus rankraštinis palikimas, 1972 * Baubliai, 1974, 1977, 2007 * Suomių literatūra lietuvių kalba (Suomalainen kirjallisuus liettuan kielellä), bibliografinen teos, 1977 * Baltai ir jų šiaurės kaimynai (Baltialaiset ja heidän pohjoiset naapurinsa), tutkimus, 1989 * Lietuvių tautosaka scenoje, 1987 * Tautosakos rinkimo pagrindai, 1985 * Augustas Robertas Niemis: medžiaga bibliografijai, 1992 * Kaip pasakyti suomiškai (Miten sanoa suomeksi), 1992 * Nemuno krašto aidai: Laiškai Mailai ir Josepiui Mikkoloms, 1996 * Tautosakos rinkėjo vadovas: metodinė priemonė studentų tautosakinei praktikai, 2002 * Folkloras ir folklorizmas, 2005 * Lietuviški - suomiški pokalbiai (Teoksesta "Liettualais-suomalaiset keskustelut (1993)"), 2008, ISBN 978-9986-09-347-3 * Suomija ir Lietuva - istorinių ir kultūrinių ryšių vagos (Suomi ja Liettua - historiallisten ja kulttuuristen suhteiden suuntaukset), 2009, ISBN 978-9986-09-391-6 == Palkinnot == * Suomen Leijonan ritarikunnan komentajan kunniamerkki * 2005: Liettuan suurherttua Gediminaksen komentajan ristin kunniamerkki * 2008: Jonas Basanavičius -palkinto == Lähteet == Luokka:Liettualaiset tieteilijät Luokka:Kielitieteilijät Luokka:Vuonna 1938 syntyneet Luokka:Elävät henkilöt
Kuvateksti

Kuvateksti on teksti, joka asetetaan nimenomaan kuvan alle. Se kertoo perinteisesti kuvasta itsestään ja antaa siitä lisää tietoa tai antaa kuvalle toisen näkökulman tai tarkoituksen (tämä voi olla tehokasta aivopesussa ja propagandassa). Kuvatekstit ovat lyhyitä ja ytimekkäitä ja kertovat kuvan sisällön tai yhteyden leipätekstiin muutamalla lauseella. Luokka:Graafinen suunnittelu
Bristol Pegasus

thumb|right|250px|Bristol Pegasus Fairey Swordfishissä. Bristol Pegasus oli englantilainen 9-sylinterinen tähtimoottori, jota käytettiin 1930- ja 1940-luvuilla useissa englantilaisissa lentokoneissa. ==Suunnittelu== Pegasus- moottorin suunnitteli sir Roy Fedden seuraajaksi Bristol Jupiter -moottorille. Suunnittelussa otettiin huomioon se, mitä oli opittu Bristol Mercury -moottorista. Pegasus oli Jupiter-moottorin kokoinen. Sen ensimmäisen version lentoonlähtöteho oli 690 hevosvoimaa 2 600 rpm kierroksilla. Pegasus XVIII:stä lähtien moottorin tehoa nosti turboahdin ja polttoaine oli 100 oktaanista. Englantilaisia Pegasus-moottoria käyttäviä lentokoneita olivat mm. Fairey Swordfish, Vickers Wellington ja Short Sunderland. Muita olivat ANBO IV, Bristol Bombay, Saro London, Short Empire, Vickers Wellesley ja Westland Wallace. Pegasusta valmistettiin lisenssillä Puolassa PZL-yhtiössä ja Italiassa Alfa Romeo -yhtiössä. Tšekkoslovakiassa moottoria valmisti Walter Engines nimellä Pegas. Moottoria valmistettiin kaikkiaan 32 000 kappaletta. ==Lähteet== * ===Viitteet=== ==Aiheesta muualla== *Bristol Pegasus at the Bristol Aero Collection *Bristol Pegasus use in altitude record - Flight, 1932 * Gunston, Bill. Development of Piston Aero Engines. Cambridge, England. Patrick Stephens Limited, 2006. ISBN 0-7509-4478-1 * Bristol Aircraft since 1910, Barnes, C.H., 1970, Putnam Publishing * Bridgman, L, (ed.) (1998) Jane's fighting aircraft of World War II. Crescent. ISBN 0-517-67964-7 * Gunston, Bill. Development of Piston Aero Engines. Cambridge, England. Patrick Stephens Limited, 2006. ISBN 0-7509-4478-1 * Lumsden, Alec. British Piston Engines and their Aircraft. Marlborough, Wiltshire: Airlife Publishing, 2003. ISBN 1-85310-294-6. Luokka:Lentokonemoottorit Luokka:Tähtimoottorit Luokka:Bristol Aeroplane Company
Mahtava Morris ja sivistyneet siimahännät

Mahtava Morris ja sivistyneet siimahännät () on ensimmäinen Terry Pratchettin nuorille suunnattu Kiekkomaailma-romaani. Pratchett sai teoksesta Carnegie- mitalin vuonna 2002. Kirjan päähenkilö on ovela Morris-kissa. ==Lähteet== Luokka:Kiekkomaailma (nuortenkirjallisuus) Luokka:Vuoden 2002 kirjat
James Bridges

James Bridges (3. helmikuuta 1936 Paris, Arkansas - 6\. kesäkuuta 1993 Los Angeles, Kalifornia) oli yhdysvaltalainen elokuvaohjaaja ja käsikirjoittaja. Bridges teki televisiokäsikirjoituksia muun muassa Alfred Hitchcock esittää -sarjaan. Sen lisäksi hän näytteli televisiosarjoissa ja viidessä elokuvassa. Bridgesin ensimmäinen elokuvakäsikirjoitus oli vuonna 1966 valmistuneeseen elokuvaan Sonorasta lounaaseen. Bridges oli vuonna 1973 ehdolla parhaan sovitetun käsikirjoituksen Oscar-palkinnon saajaksi elokuvasta Arvosanametsästys. Parhaasta alkuperäisestä käsikirjoituksesta hän oli ehdolla vuonna 1979 elokuvasta Kiina-ilmiö. Bridgesin muihin töihin kuuluvat muun muassa elokuvan Urban Cowboy (1980) ohjaus ja käsikirjoitus. Hänen viimeiseksi elokuvatyökseen jäi vuonna 1990 valmistuneen elokuvan Valkoinen metsästäjä, musta sydän käsikirjoitus. == Lähteet == == Aiheesta muualla == * * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Vuonna 1936 syntyneet Luokka:Vuonna 1993 kuolleet
Vapaat pikkumiehet

Vapaat pikkumiehet () on toinen Terry Pratchettin nuorille suunnattu Kiekkomaailma-romaani. Vuonna 2004 romaani voitti Locus-palkinnon (paras nuortenkirja). Se oli myös samana vuonna Mythopoeic-palkintoehdokkaana nuortenkirjallisuusluokassa. == Juoni == Yhdeksänvuotias Tiffany Särkynen asuu maatilalla Liitumaassa. Yllättäen kotikylän joesta ilmestynyt näkki yrittää kidnapata hänen pikkuveljensä Wenthworthin. Samalla Tiffany tutustuu pieniin sinisiin ukkeleihin, jotka alkavat seurata häntä kotitilallakin. Vapaat pikkumiehet eli Nac Mac Feeglet ovat keijukaiskansan sotaisin, juopottelevaisin, varastelevin ja pelottomin kansa. Wenthworth kaapataan ja Tiffany lähtee pelastamaan häntä aseenaan paistinpannu ja isoäiti Särkysen kirja Lampaiden Sairaudet ja pullo lammaslinjamenttia. Feeglet ohjaavat hänet kuolemaa tekevän keldansa luo, ja tämä tekee Tiffanystä uuden keldan. Ennen kuolemaansa kelda kertoo Tiffanylle, että tämän pikkuveljen on kaapannut Kuningatar. Lauma Feeglejä mukanaan Tiffany lähtee matkaan Kuningattaren maailmaan. Kuningattaren maailma muistuttaa sekopäistä unimaailmaa. Sieltä hän onnistuu pelastamaan paitsi pikkuveljensä, myös Liitumaan paronin pojan, Rolandin. == Aiheesta muualla == * Breebaart, Leo & Kew, Mike: The Annotated Pratchett File. * Hromic, Alma A.: The Wee Free Men. The SF Site 2003. * Lipkin, Adam: The Wee Free Men . Bookslut 2003. * Sisättö, Vesa: Räyhäävien pikkumiesten matkassa. Helsingin Sanomat 4.2.2004. Luokka:Kiekkomaailma (nuortenkirjallisuus) Luokka:Vuoden 2003 kirjat
Tähtihattu

Tähtihattu () on kolmas Terry Pratchettin nuorille suunnattu Kiekkomaailma- romaani. Se on jatkoa vuonna 2003 julkaistulle Vapaat pikkumiehet -romaanille. ==Muuta== Vuonna 2005 romaani voitti Locus-palkinnon (paras nuortenkirja) ja Mythopoeic-palkinnon (paras nuortenkirja). Tähtihattu kirjassa yksitoistavuotiaan Tiffany Särkysen on aika jättää taakseen tutut kotikonnut ja lähteä noitakoulutukseen taipaleiden taakse. Perillä odottaa monenlaista yllättää. Esimerkiksi emäntiä, Neiti Tasasia, on kaksin kappalein, ja sitten on näkymätön olento nimeltä Oswald, jonka siivousvimma on omaa luokkaansa. Tokihan kannoilla roikkuvat edelleen myös ne kummat, jästipäiset pikkumiehet, jotka tarkoittavat toilailuillaan kyllä ihan hyvää... Omituisen väen keskellä Tiffanyn on opittava kantapään kautta erityisesti yksi asia: hän ei saa jättää kehoaan hetkeksikään vartiotta. Luokka:Kiekkomaailma (nuortenkirjallisuus) Luokka:Vuoden 2004 kirjat
Hongkong talviolympialaisissa 2010

Hongkong osallistui vuoden 2010 talviolympialaisiin yhden urheilijan joukkueella. Maan ainoa edustaja oli Han Yueshuang, joka osallistui naisten kaukalopikaluisteluun kolmella matkalla 500 metristä 1 500 metriin. == Kaukalopikaluistelu == Urheilija Kilpailu Tulos Sijoitus Han Yueshuang naisten 500 m 48,625 3. alkuerässään, ei jatkoon naisten 1 000 m 1.37,883 3. alkuerässään, ei jatkoon naisten 1 500 m 2.36,233 5. alkuerässään, ei jatkoon ==Lähteet== * Han Yueshuangin profiili olympialaisten sivuilla Luokka:Valtiot talviolympialaisissa 2010 Talviolympialaisissa 2010
Vieras (albumi)

Vieras on Pyhimyksen mixtape-tyylinen kokoelma-albumi, joka julkaistiin 8. huhtikuuta 2010http://www.basso.fi/keskustelu/60724/pyhimys-vieras- monsp-842010 . Levy sisältää kappaleita, joissa Pyhimys on ollut vierailijana. Levyn kappaleet on miksannut yhteen DJ Eemo1, joka on myös tuottanut yhden levyn kappaleista. == Kappaleet == # Punainen tupa ja pernamaa (Giant Räbät, 2008) # Kolme / Neljä (Llapsi, 2008) # Helvetin kaupunki (Tony Stereo, 2006) # Suuri präpsota (Saurus, 2009) # Johda mua harhaan (MG, 2009) # Aamupahvit (Juno, 2010) # Jee! (Edorf & Haamu, 2010) # Automaattiaseita / Jalkapalloa (Matinpoika, 2009) # 7 puupäätä (Asa, 2009) # Imperatiivi (Paleface, 2010) # Tele-telepatiaa (Heinis & Laineen Kasperi, 2008) # Pisnesmiäs (Opaali, 2010) # Haistakaa vittu! (Steen1, 2009) # Päivän lööppi (Solonen & J-P, 2010) # Siipirikko (Ruudolf & Heikki Kuula, 2010) # Ysikuus (Jonde, 2009) # Mopolla motarille (Syvällä Pelissä, 2008) # Varmageddon (Huge L, Tommishock & Armo Murha, 2008) == Biitit == *Casio: 1 *Ola: 2 *TK: 3 *Pik3: 4 *OP Beats: 5 *Jere-Setä: 6 *X23: 7, 10 *Jazzy-O: 8, 12 *Kimibro: 9 *Twang Kings: 11 *Steen1: 13 *Eemo1: 14 *10th Wonder: 15 *Flam: 16 *Ezk: 17 *Huge L: 18 == Arvostelut == * Noise.fi: Noise.fi: Levyarvio * Tuoreet Platat: Tuoreet Platat: Levyarvio == Lähteet == Luokka:Vuoden 2010 kokoelma-albumit Luokka:Pyhimyksen albumit Luokka:OP Beatsin tuottamat albumit Luokka:X23:n tuottamat albumit Luokka:Jazzy-O:n tuottamat albumit Luokka:10th Wonderin tuottamat albumit
Talventakoja

Talventakoja () on neljäs Terry Pratchettin nuorille suunnattu Kiekkomaailma- romaani. Romaani on jatkoa Tähtihattu-romaanille. Vuonna 2007 romaani voitti Locus-palkinnon (paras nuortenkirja) ja Mythopoeic-palkinnon (paras nuortenkirja). Luokka:Kiekkomaailma (nuortenkirjallisuus) Luokka:Vuoden 2007 kirjat
Säätöpossu

__NOTOC__ Säätöpossu on rap-artisti Heiniksen toinen studioalbumi. Se julkaistiin 26. marraskuuta 2008 ja sen julkaisi Yellowmic. Levyn kannet on suunnitellut Heikki Kuula. == Kappaleet == # # # # # # # # # # # # # == Biitit == * Puukko-Jere: 1 * Palmroth: 2, 8, 10 * Ezk: 3, 6, 9, 12, 13 * Uglyface: 4, 11 * Twang Kings: 5 * Heikki Kuula: 7 == Arvostelut == * Tuoreet Platat: Tuoreet Platat: Levyarvio == Lähteet == Luokka:Heiniksen albumit Luokka:Vuoden 2008 albumit
Suuri ajomatka

Suuri ajomatka () on ensimmäinen Terry Pratchettin nuorille suunnattu Bromeliad-trilogia-romaani. Luokka:Vuoden 1989 kirjat
Luontokuva (lehti)

Luontokuva on Suomen Luonnonvalokuvaajat ry:n julkaisema suomalaisen luontovalokuvauksen noin 80-sivuinen erikoisaikakauslehti. Lehdessä suomalaiset kuvaajat ja asiantuntijat kertovat luonnosta ja luonnon valokuvaamisesta. Lehdessä on runsaasti luontokuvia, jotka on painettu laadukkaalle paperille. Lehden vakituisina avustajina on tunnettuja kuvaajia ja luontokuvauksen asiantuntijoita. Lehdessä ovat esillä uudet luontokuvaukseen sopivat kamerat, objektiivit ja muu tekniikka. Lehden kuvamateriaali painottuu suomalaisten harrastajien kiinnostuksen mukaisesti lintukuvaukseen ja maisemakuvaukseen, mutta myös muita eläinkuvia ja erikoiskuvausalueita esitellään. Ajoittain on esillä ulkomaisten kuvaajienkin luontokuvia. Merkittävimpien uusien luontokirjojen arvostelut saavat lehdessä runsaasti tilaa. Tunnetuimpien suomalaisten ja ulkomaisten luontokuvakilpailujen tulokset esimerkkikuvineen julkaistaan näkyvästi. Kuvien ja tekstin tyyli on suomalaisen luontokuvauksen perinteen mukaisesti realistis-romanttista, luonnon kauneutta ja koskemattomuutta ihailevaa. Kokeilevia ja manipuloituja kuvia sivuilla harvoin näkee. Luonnonsuojelun näkökulma nousee joskus itsenäiseksi artikkeliksi ja on usein taustalla kuvauspainotteisissakin teksteissä. Aiemmin Luontokuva tuli vain Suomen Luonnonvalokuvaajien jäsenille, nykyisin lehti on myös yleisessä myynnissä. Lehti tavoittaa noin 20 000 lukijaa. == Lähteet == == Aiheesta muualla == * Viralliset verkkosivut Luokka:Suomalaiset valokuvauslehdet Luokka:Luontovalokuvaus
Yläilmoissa

Yläilmoissa () on kolmas ja viimeinen Terry Pratchettin nuorille suunnattu Bromeliad-trilogia-romaani. Luokka:Vuoden 1990 kirjat sv:Vi flyger
Louhoksen valtiaat

Louhoksen valtiaat () on toinen Terry Pratchettin nuorille suunnattu Bromeliad-trilogia-romaani. Luokka:Vuoden 1990 kirjat sv:Vi flyr
Dublin (täsmennyssivu)

Dublin voi viitata seuraaviin asioihin: __NOTOC__ == Paikkakuntia == === Eurooppa === *Dublin, Irlannin pääkaupunki *Dublin, Irlannin kreivikunta. === Australia === *Dublin, kaupunki Etelä-Australiassa === Kanada === * Dublin, kylä Ontariossa === Yhdysvallat === * Dublin, kaupunki Kaliforniassa * Dublin, kaupunki Georgiassa * Dublin, kylä Indianassa * Dublin, asuinalue Marylandissa * Dublin, kylä New Hampshiressä * Dublin, entinen kylä Patersonissa, New Jerseyssä * Dublin, kylä Pohjois-Carolinassa * Dublin, kaupunki Ohiossa * Dublin, borough Pennsylvaniassa * Dublin, kaupunki Teksasissa * Dublin, kylä Virginiassa. == Henkilöitä == === Sukunimi === * Dion Dublin, englantilainen jalkapalloilija * Keith Dublin, englantilainen jalkapalloilija. == Muuta == * Dublinin lentoasema * Dublin Regulation, EU-maiden laki * Dublin Core, metatietosanastostandardi * Dublin Metro, Irlannin pääkaupunkiin suunnitteilla oleva julkisen liikenteen kuljetusjärjestelmä. ;Britannian kuninkaallinen laivasto * HMS Dublin (1707), 10-tykkinen jahti * HMS Dublin (1757), Dublin- luokan 74-tykkinen kolmannen luokan linjalaiva * HMS Dublin (1812), 74-tykkinen kolmannen luokan linjalaiva * HMS Dublin (1912), Town-luokan kevyt risteilijä.
Vuohia tuijottavat miehet

Vuohia tuijottavat miehet (The Men Who Stare at Goats) on vuonna 2009 ensi- iltansa saanut yhdysvaltalainen elokuva, jonka on ohjannut Grant Heslov. Se perustuu Jon Ronsonin samannimiseen romaaniin, joka puolestaan pohjautuu Ronsonin ja John Sergeantin tutkimustyöhön Yhdysvaltain asevoimien pyrkimyksistä valjastaa käyttöön psyykkistä energiaa. == Näyttelijät == == Vastaanotto == Elokuva sai vaihtelevan vastaanoton. Metacriticissä se on saanut 33 arvion pohjalta on 54/100 pistettä Viitattu 26.9.2015. ja Rotten Tomatoes -sivuston mukaan 52 prosenttia 205 arvostelusta oli positiivisia Viitattu 26.9.2015.. Suomessa Helsingin Sanomien Nyt-liitteen kriitikko Veli- Pekka Lehtonen antoi elokuvalle kaksi tähteä viidestä todeten sen ongelmana olevan ohjaajan tyyli korostaa kuluneita ”hippi- ja lsd-vitsejä” tarinan ja sen poliittisen pohjan rakentamisen sijaan. Myös Episodi-lehdessä elokuvalle annettiin kaksi tähteä. == Lähteet == == Aiheesta muualla == Luokka:Yhdysvaltalaiset romaaneihin perustuvat elokuvat Luokka:Vuoden 2009 yhdysvaltalaiset elokuvat Luokka:Yhdysvaltalaiset komediaelokuvat Luokka:Elokuvat Irakin sodasta Luokka:Elokuvat Vietnamin sodasta
Nigerin vallankaappaus

Nigerin vallankaappaus voi tarkoittaa: *Vuoden 1974 vallankaappausta *Vuoden 1996 vallankaappausta *Vuoden 1999 vallankaappausta *Vuoden 2010 vallankaappausta
HMS Bruce (1918)

HMS Bruce (viirinumerot F48 ja D81) oli Britannian kuninkaallisen laivaston Scott-luokan laivueenjohtaja ensimmäisessä maailmansodassa ja sotien välillä. == Valmistus == Alus tilattiin joulukuussa 1916 Cammell Lairdilta Birkenheadistä, missä köli laskettiin 12. toukokuuta 1917. Alus laskettiin vesille 26. helmikuuta 1918 ja valmistui 30. toukokuuta. == Palvelus == Bruce poistettiin palveluksesta, minkä jälkeen se siirrettiin maalilaivaksi. Alus upposi 22. marraskuuta 1939, kun siihen osui lentokoneesta laukaistu 18 tuuman torpedo.Whitley, M. J. s. 86 == Päälliköt == Aluksen päälliköinä olivat: *... *John Tovey 31. joulukuuta 1924 - tammikuu 1925 *... ==Lähteet== * * * ===Viitteet=== Luokka:Kuninkaallisen laivaston Scott-luokan hävittäjät Luokka:Cammell Lairdin valmistamat alukset
HMS Douglas

HMS Douglas (viirinumerot D09 ja D90) oli Britannian kuninkaallisen laivaston Scott-luokan laivueenjohtaja ensimmäisen maailmansodan lopulla ja toisessa maailmansodassa. == Valmistus == Alus tilattiin joulukuussa 1916 vuosien 1916-1917 laivasto-ohjelmassa Cammell Lairdilta Birkenheadistä, missä köli laskettiin 30. kesäkuuta 1917. Alus laskettiin vesille 8. kesäkuuta 1918 ja otettiin palvelukseen 30. elokuuta. == Palvelus == Alus osallistui ensimmäisen maailmansodan lopun tapahtumiin. Vuonna 1921 alus siirrettiin Rosythin reserviin, josta se palautettiin 1939 palvelukseen reservilaivaston katselmukseen Weymouthissa miehitettynä reserviläisillä. Katselmuksen jälkeen alus jäi palvelukseen.Naval-history.net - HMS Douglas Elokuussa alus siirrettiin Gibraltarille 13. hävittäjälaivueeseen, jonne se saapui syyskuussa aloittaen saattueiden suojaamisen sekä partioinnin läntisellä Välimerellä. Alus liittyi 18. joulukuuta sluuppi HMS Sandwichin sekä kahden Ranskan laivaston hävittäjän kanssa saattueeseen HG11, mistä se erkani seuraavana päivänä. Alus liittyi 18. helmikuuta 1940 HMS Aberdeenin kanssa saattueeseen OG15F, mistä se erkani 22. helmikuuta saavuttuaan Gibraltarille. Toukokuussa aluksen viirinumero vaihdettiin I90:ksi. Se määrättiin kesäkuussa Gibraltarille Force H:hon osastoa perustettaessa. Heinäkuussa alus seurasi Ranskan laivastoa Oranissa Ranskan antauduttua. Kuukauden lopulla Douglas siirrettiin Scapa Flowhun Kotilaivastoon. Joulukuussa alus suojasi HMS Bathin, HMS St. Albansin ja HMS Keppelin kanssa 1. miinalaivuetta operaatiossa SN10A. Alus suojasi tammikuussa 1941 uudelleen 1. miinalaivuetta operaatiossa SN6, jolloin laskettiin miinoja Färsaarten etelä- ja pohjoispuolelle. Helmikuussa 1941 alus liitettiin saattuepalvelukseen Pohjois-Atlantille muodostettavaan 2. saattajaryhmään HMS Veteranin, HMS Leamingtonin, HMS Skaten, HMS Saladinin, HMS Abelian, HMS Anemonen ja HMS Veronican kanssa. Sodan lopun alus palveli läntisen reitin alueella ja se poistettiin palveluksesta jo ennen vihollisuuksien päättymistä.Whitley, M. J. s. 86 Alus myytiin romutettavaksi maaliskuussa 1945. ==Lähteet== * * * * === Viitteet === Luokka:Kuninkaallisen laivaston Scott-luokan hävittäjät Luokka:Cammell Lairdin valmistamat alukset Luokka:Yhdistyneen kuningaskunnan toisen maailmansodan hävittäjät
Tommy Archer

Tommy Archer (s. 16. marraskuuta 1954 Duluth, Minnesota, Yhdysvallat) on yhdysvaltalainen autourheilija, joka on kilpailut lähinnä urheiluautoilla Yhdysvaltain sarjoissa. Hänen sarjojaan ovat olleet muun muassa FIA GT Championship, American Le Mans Series, Trans-Am ja Speed World Challenge, jossa hän ajoi 2004–2008. Archer on myös osallistunut Le Mansin 24 tunnin ajoon GT2- ja GS-luokissa. Hän oli luokkansa toinen vuosina 1998 ja 1999 Chryslerilla. == Lähteet == Luokka:Yhdysvaltalaiset autourheilijat Luokka:American Le Mans Series -kuljettajat Luokka:NASCAR-kuljettajat Luokka:Grand-Am-kuljettajat Luokka:Vuonna 1954 syntyneet Luokka:Elävät henkilöt
Siittiöiden varastointionkalo

Siittiöiden varastointionkalo on lintunaaraan munanjohtimessa emättimen ja kohdun yhtymäkohdassa sijaitseva pieni onkalo, jonne parittelun jälkeen varastoituu koiraan siittiöitä. Varastointionkaloiden määrä yhdellä naaraalla on yleensä satoja, jopa tuhansia. Siittiöitä varastoimalla naaras varmistaa sen, että muninnan alkaessa sillä on riittävä määrä siittiöitä hedelmöittämään munasoluja. Alun perin ajatuksen varastointionkaloista esitti italialainen anatomian tutkija Hieronymus Fabricius de Aquapendente, tunnetummin Fabricius, 1600-luvulla tutkiessaan kanojen pitkittynyttä hedelmöitystä. Hänen myöhempi oppilaansa William Harvey vahvisti tutkimuksillaan, että parittelun ja viimeisen hedelmöityneen munan välinen aika on kolme viikkoa. Koska mikroskooppi oli Fabriciuksen aikana vielä tuntematon, ei hän voinut fyysisesti todistaa siittiöiden olemassaoloa. Kesti kolmisensataa vuotta, ennen kuin yhdysvaltalaiset siipikarjatutkijat vahvistivat Fabriciuksen oletuksen laboratoriossa, mutta vasta 1970-luvulla yhdysvaltalainen biologi Olin Bray löysi siittiöiden varastointionkalot, joita hän kutsui rauhasiksi. Kaikkien lintulajien naarailla on siittiöiden varatointionkaloita, mutta siittiöiden varastointiaika vaihtelee suuresti lintuheimojen ja -lahkojen välillä. Lyhin se on lajeilla, joiden puolisot viettävät aikansa yhdessä, esimerkiksi kyyhkyillä viikko, ja pisin lajeilla, joiden puolisot vaeltavat ravinnon haussa pitkiä aikoja erillään, esimerkiksi myrskylinnulla yli kuukausi. == Lähteet == * Birkhead, Tim 2009: Lintujen viisaus. Lintutieteen kuvitettu historia. - readme.fi, Gummerus, Jyväskylä. ISBN 978-952-220-092-1 Luokka:Lintujen anatomia Luokka:Lisääntyminen
Arioso

Arioso on ooppera- ja oratoriosävellyksissä käytetty aarian ja resitatiivin välimuoto. Sana tulee italian kielestä ja tarkoittaa ”ilmava”. Luokka:Oopperatermistö Luokka:Italiankieliset sanat ja sanonnat
Palsta

Palsta on tila tai tilan osa, jota ympäröivät tilan rajat tai vesitilukset. Tila on joko yksi- tai monipalstainen. Tilan palstojen määrän ilmaisee palstaluku.Uusi tietosanakirja, Tietosanakirja oy 1960–1966.Vuoden 1951 jakolain mukaan tilan palstojen lukumäärä sai olla enintään kolme tai erityisestä syystä enintään kuusi, jota ei saanut ylittää ilman välttämätöntä syytä. Tilan tilukset tuli muodostaa niin harvalukuisista palstoista kuin tilusten tarkoituksenmukainen käyttö vaati ja muille asianosaisille haittaa aiheuttamatta oli mahdollista. Palstoista tuli tehdä sopivan muotoisia, jotta niitä voitiin tarkoituksenmukaisesti aidata, ojittaa ja viljellä.Jakolaki, 604/1951, 126 §. Jakolain kumonnut kiinteistönmuodostamislaki (554/1995) käyttää sekin palsta-nimitystä. Kotipalstaksi nimitetään palstaa, jolla tilan talouskeskus sijaitsee. Muita nimityksiä ovat ulkopalsta, peltopalsta, metsäpalsta, niittypalsta, hiekkapalsta ja savipalsta. Haminapalsta on tilasta yleensä lohkaistu rantaan ulottuva maa-ala, jonka tarkoituksena on lupa pitää venettä. ==Lähteet== Luokka:Kiinteistöoikeus Luokka:Maanmittaus
Bill Auberlen

Bill Auberlen (s. 12. lokakuuta 1968 Redondo Beach, Kalifornia, Yhdysvallat) on yhdysvaltalainen autourheilija. Auberlen aloitti 1970-luvulla motocrossissa ja siirtyi vuonna 1987 IMSA GT Championship -sarjaan. Siellä hän ajoi vuoteen 1997 asti ja voitti viimeisellä kaudellaan GTS-3-luokan mestaruuden. Vuonna 1995 hän voitti oman luokkansa Sebringin 12 tunnin ajossa. Vuonna 1998 hän osallistui ensimmäistä kertaa Le Mansin 24 tunnin ajoon ja oli luokkansa neljäs. Sijoitus on vieläkin hänen parhaansa Le Mansin kisassa. Vuodesta 1999 eteenpäin Auberlen on osallistunut American Le Mans Series -sarjan kilpailuihin. Parina kautena hän ei tosin ole sarjan kilpailuja ajanut. Kaudella 2010 Auberlen ajaa Grand-Am-sarjassa GT-luokassa, mutta on ajanut sarjassa myös Daytona-prototyyppiautoilla. Auberlen on naimisissa, ja hänellä on yksi lapsi. == Lähteet == Luokka:Yhdysvaltalaiset autourheilijat Luokka:American Le Mans Series -kuljettajat Luokka:Grand-Am-kuljettajat Luokka:Vuonna 1968 syntyneet Luokka:Elävät henkilöt
Lohkokunta

Lohkokunta on jakokuntaa laajempi yhteen jakotoimitukseen osallistuvien tilojen ja tilusten muodostama kokonaisuus. Siihen kuuluu yhteinen metsämaa ja se voi käsittää yhden tai useamman kylän alueen. Lohkokunnan isojako suoritettiin tavallisesti niin, että ensiksi jaettiin kunkin kylän pellot ja niityt ja sen jälkeen jaettiin erikseen koko lohkokunnan yhteinen metsämaa.Spectrum, WSOY 1976–1983, osa 15, sivu 283. Lohkokunta saattoi muodostua myös yhdestä kylästä ja yksinäistalosta. Suomen itä- ja pohjoisosissa ei käytetty sarkajakoa eikä kylillä yleensä ollut oikeudellisesti määriteltyjä rajoja metsäalueilla. Suomen näissä osissa metsää saattoi käyttää yhteisalueenaan koko pitäjän tai useammankin pitäjän kylät. Isojakoa varten tällaiset suuret lohkokunnat voitiin jakaa pienemmiksi kokonaisuuksiksi noudattamalla kylien välisiä sovintorajoja. ==Lähteet== Luokka:Kiinteistöoikeus Luokka:Maanmittaus
Egyptienne

Egyptienne on tasaviivainen ja pääteviivallinen kirjasinlaji tai kirjaintyyli. Egyptienne-kirjainten muodot ovat peräisin 1800-luvun alun pariisilaisilta juliste- ja kilpimaalareilta. Nimityksen taustalla on ilmeisesti Napoleonin vuosien 1798–1801 Egyptin sotaretken Ranskassa aikaansaama Egypti-innostus. Kirjasinlaji julkaistiin vuonna 1815, jolloin kaikki muodikas oli ”egyptiläistä”.Bohman & Hallberg 1988. s. 61Itkonen 2015, s. 12 Englanninkielisissä maissa egyptiennejä kutsutaan myös nimellä slab serif, millä viitataan kirjainten laattamaisiin pääteviivoihin. Egyptiennet ovat paksuhkoja, tasavahvoja ja muodoltaan kulmikkaita kirjaintyyppejä. Ne muistuttavat selkeälinjaisia sans-serif-kirjaimia, mutta niissä on toisaalta pääteviivat, kuten serif-kirjaintyypeissä. Tunnetuimpia egyptiennejä ovat Rockwell, Courier, Memphis ja Serifa. Egyptiennen eräs muunnelma on Italienne, jossa pääteviivat ovat korostetun paksuja. Italienne-kirjaintyypit tunnetaan Villin lännen kirjasimina, koska ne olivat suosittuja 1800-luvun loppupuolen julisteissa. Tunnettu Italienne-kirjaintyyppi on Playbill. Toinen muunnelma on Clarendon, joka eroaa egyptienneistä siten, että Clarendonin kirjaimissa on jonkin verran paksuusvaihtelua ja sen päätteet liittyvät kirjainpylvääseen kaarella, kun egyptiennessä päätteiden liitos on suorakulmainen.Itkonen 2012, s. 49 == Lähteet == *Jan Bohman & Åke Hallberg: Graafinen suunnittelu. Gummerus 1988. ISBN 951-20-3042-X *Itkonen, Markus: Typografian käsikirja. RPS-yhtiöt, 2012. ISBN 978-952-5001-15-0 *Itkonen, Markus: Kirjaintyypit ja tyyli. RPS-yhtiöt 2015. ISBN 978-952-5001-19-8 ===Viitteet=== == Egyptienne ja muunnelmia == Tiedosto:Pangramm de Egyptienne.png|Egyptienne Tiedosto:Pangramm de Rockwell.png|Rockwell Tiedosto:Courier Bitstream.png|Courier Tiedosto:Pangramm de Italienne.png|Italienne Tiedosto:Pangramm de Clarendon.png|Clarendon Luokka:Typografia
Siemennestekeräset

Siemennestekeräset ovat varpuslintukoiraan siemennestevarasto. Parilliset siemennestekeräset sijaitsevat kloaakkipullistuman sisällä kloaakin eli yhteissuolen molemmin puolin. Varpuslinnun kivekset sijoittuvat ruumiinonteloon, ja niistä johtaa siemenjohtimet siemennestekeräsiin, jotka ovat muodoltaan sykkyräiset. Keräsistä siemenneste purkautuu kloaakkiin ja parittelussa naaraan kloaakin kautta sen emättimeen. Kivekset tuottavat siittiöitä vain lintukoiraan ollessa lisääntymisvireessä. Hyvin monet höyhenpuvultaan samannäköiset ja mitoiltaan samankokoiset varpuslintukoiraat ja -naaraat voidaan lisääntymiskaudella erottaa toisistaan kloaakkipullistumasta. Joillakin lajeilla, kuten rautiaisella, kloaakkipullistuma on poikkeuksellisen huomattava. Tutkimuksissa on todettu, että lajeilla, joiden naaraat harrastavat aktiivisesti toisen kuin parinsa kanssa paritteluja, kuten rautiaisella, tai ovat moniavioisia, koiraiden siementuotanto on runsaampaa, ja ne parittelevat useammin kuin lajit, jotka ovat pariuskollisempia, kuten punatulkut. == Lähteet == * Birkhead, Tim 2009: Lintujen viisaus. Lintutieteen kuvitettu historia. - readme.fi, Gummerus, Jyväskylä. ISBN 978-952-220-092-1 Luokka:Lintujen anatomia
Jaavanturturikyyhky

Jaavanturturikyyhky (Streptopelia bitorquata) on kaakkoisaasialainen kyyhkylintu. Sen elinympäristö ulottuu Filippiineiltä Pohjois-Borneoon, ja Indonesiassa Jaavan ja Balin kautta Timorille. Siitä tunnetaan kaksi alalajia. Lajin holotyypin kuvaili Coenraad Jacob Temminck Timorilta 1809.IBC == Lähteet == Luokka:Kyyhkylinnut
João Barbosa

João Barbosa (s. 3. marraskuuta 1975 Porto, Portugali) on portugalilainen autourheilija. Barbosa on ajanut kaudesta 2001 asti Yhdysvalloissa Rolex Sports Car Series -sarjassa, nykyään Action Express Racing -tallissa Terry Borchellerin, Ryan Dalzielin ja Mike Rockenfellerin kanssa. Hän voitti samojen kuljettajien kanssa Daytonan 24 tunnin ajon vuonna 2010. Hän on ajanut myös Le Mans Seriesissa ja on osallistunut myös Le Mansin 24 tunnin kilpailuun ja kilpailuihin, jotka ovat kuuluneet American Le Mans Series -sarjaan. Barbosa voitti Formula Europa Boxer -mestaruuden vuonna 1995. Vuonna 1996 hän sijoittui toiseksi Italian Formula 3 -sarjassa. == Lähteet == == Aiheesta muualla == * João Barbosan esittely Grand-Am Road Racingin sivustolla Luokka:Portugalilaiset autourheilijat Luokka:American Le Mans Series -kuljettajat Luokka:Grand-Am-kuljettajat Luokka:Vuonna 1975 syntyneet Luokka:Elävät henkilöt
Kameruninturturikyyhky

Kameruninturturikyyhky (Streptopelia hypopyrrha) on länsiafrikkalainen kyyhkylintu. Sen elinympäristö käsittää alueen Nigeriasta Pohjois-Kameruniin ja Tšadin lounaiskolkkaan. Lajia on tavattu myös Senegalissa, Gambiassa ja Togossa, mutta sen status näissä maissa on epäselvä. Lajin holotyypin kuvaili Anton Reichenow Benuejoelta Adamawasta 1910.IBC == Lähteet == Luokka:Kyyhkylinnut
Madagaskarinturturikyyhky

Madagaskarinturturikyyhky (Streptopelia picturata) on Intian valtameren saarilla elävä kyyhkylintu. Sen elinympäristö käsittää Madagaskarin, Komorit ja Seychellit sekä eräät pienemmät saaret. Lajista tunnetaan viisi alalajia. Sen holotyypin kuvaili Coenraad Jacob Temminck Mauritiukselta 1813.IBC == Lähteet == Luokka:Kyyhkylinnut
James Norman Hall

James Norman Hall (22. huhtikuuta 1887 Colfax, Iowa - 6\. heinäkuuta 1951 Tahiti) oli yhdysvaltalainen kirjailija. Yhdessä ystävänsä Charles Nordhoffin kanssa hän kirjoitti HMS Bountylla vuonna 1789 tapahtuneesta kapinasta trilogian, jonka ensimmäinen osa, Kapina laivassa, julkaistiin vuonna 1932. Trilogian kaksi muuta osaa ovat Meren voittajat (1933) ja Pitcairn's Island (1934). Hall tapasi Nordhoffin molempien palvellessa lentäjinä ensimmäisessä maailmansodassa. Heidän kirjallinen yhteistyönsä alkoi kirjalla Lafayette Escadrillesta. Molemmat muuttivat Tahitille saatuaan Harper’s Magazinelta ennakkomaksun matkakuvausten kirjoittamisesta. Vuonna 1925 Hall avioitui Sarah Winchesterin kanssa. Bounty-trilogian ilmestymisen jälkeen Hall ja Nordhoff kirjoittivat vielä kuusi yhteistä romaania. Viimeisinä vuosinaan Hall kirjoitti lastentarinoita, novelleja ja esseitä. Hänen muistelmateoksensa, My Island Home, julkaistiin postuumisti 1952. Hallin poika on Oscar-palkittu elokuvaaja Conrad L. Hall. ==Lähteet== Luokka:Yhdysvaltalaiset kirjailijat Luokka:Vuonna 1887 syntyneet Luokka:Vuonna 1951 kuolleet
Gill Sans

Gill Sans on Eric Gillin vuonna 1926 suunnittelema humanistinen sans serif -kirjaintyyppi, jossa on myös geometristen sans serif -kirjainten piirteitä. Monotype julkaisi kirjaintyypin vuonna 1928. Gill Sans on edelleen hyvin suosittu monipuolisuutensa ja luettavuutensa vuoksi. Gill Sansin esikuvana oli Gillin opettajan Edward Johnstonin Lontoon metrolle vuonna 1918 suunnittelema opasteiden kirjaintyyppi, Johnston. Gillin kirjainten suhteet ovat kuitenkin klassisempia. Myös R- ja q-kirjainten muoto on omintakeisempi. Gill Sansin laihemmat leikkaukset sopivat hyvin leipätekstiin, lihavammat puolestaan otsikoihin ja julisteisiin. == Lähteet == == Aiheesta muualla == Luokka:Kirjaintyypit
A Curious Thing

A Curious Thing on skotlantilaisen laulaja-lauluntekijä Amy Macdonaldin toinen studioalbumi, joka julkaistiin 8. maaliskuuta 2010.http://www.dailyrecord.co.uk/showbiz/celebrity-interviews/2010/02/05/amy- macdonald-i-m-not-thinking-about-marriage-yet-because-it-would-mean-taking- break-from-my-career-86908-22020062/ Albumin ensimmäinen single "Don't Tell Me That It's Over" julkaistiin 1. maaliskuuta 2010.http://www.thesun.co.uk/scotsol/homepage/scotlandfeatures/2815685/Amy- Macdonald-is-back-with-her-second- album.htmlhttp://www.sugarscape.com/tags/music/456209/amy-macdonald-hit-or- miss == Kappaleet == # Don't Tell Me That It's Over # Spark # No Roots # Love Love # An Ordinary Life # Give It All Up # My Only One # This Pretty Face # Troubled Soul # Next Big Thing # Your Time Will Come # What Happiness Means to Me ===Erikoispainoksen toinen levy=== Albumin erikoispainos sisältää bonuslevyn, jolla on livenä Glasgow'n Barrowland-tanssisalissa joulukuussa 2007 äänitetty konsertti. Suurin osa kappaleista on aiemmin julkaistu albumiversioina Macdonaldin esikoisalbumin This Is the Lifen eri painoksilla. # Poison Prince # Youth of Today # L.A. # Footballer's Wife # Mr. Rock and Roll # Mr. Brightside # The Road to Home # This Is the Life # Run # Rock & Roll Star # Let's Start a Band # Caledonia # Fairytale of New York # Barrowland Ballroom == Arviot == * Allmusic: Allmusic review * The Daily Telegraph: The Daily Telegraph * NME: 5/10NME == Lähteet == Luokka:Vuoden 2010 albumit Luokka:Brittiläiset folk rock -albumit
Olympus E-450

Olympus E-450 on pieni mallin päivitys Olympuksen E-420-kameraan. E-450 julkaistiin maaliskuussa 2009. Kuten edeltäjänsä, myös E-450 on Four Thirds -kiinnitystä tukeva järjestelmäkamera. Tätäkin mallia markkinoidaan lauseella: "Yksi markkinoiden pienimmistä järjestelmäkameroista." Ulkoiset mitat ovat 129,5 x 91 x 53 mm. Teknisesti E-450 ei juurikaan eroa edeltäjästään E-420:stäOlympus E-450 - The '420 Repeating a Grade wrotniak.net viitattu 24. helmikuuta 2010. == Ominaisuudet == Suurin ero edeltäjäänsä E-420:een on taidesuotimet, muutoin kameran ominaisuudet eivät ole muuttuneet merkittävästiOlympus launches E-450 compact DSLR dpreview.com julkaistu 31. maaliskuuta 2009. Merkittävimmät muutokset E-420 ja E-450 -mallien välilläE-450 Olympus.fi:n verkkosivuilla viitattu 24. helmikuuta 2010: * Kolme taidesuodinta (pop-taide, pehmeä tarkennus ja neulanreikä) * TruePic III+ suoritin (E-420:ssä TruePic III) * suurempi sarjakuvauksen puskuri (8 RAW- tiedostoa, 6 tiedostoa E-420:ssä) * aiempaa kirkkaampi nestekidenäyttö Pelkän kamerarungon lisäksi E-450 on tarjolla kahden eri objektiivipakkauksen kanssa: * Zuiko 14–42 f/3.5–5.6 tai * 14–42 ja Zuiko 40–150 f/4–5.6 Koko Olympuksen E-4xx sarja kulkee helposti kuvaajan mukana, varsinkin jos siihen on yhdistetty Olympuksen 25 mm pannukakkuobjektiivi. Pieni koko ja keveys on saavutettu poistamalla otekahva, rungon kuvanvakain ja vaihtamalla akku pienempään kuin muissa Olympuksen järjestelmäkameroissa. == Lähteet == == Aiheesta muualla == * arvostelu wrotniak.net-sivustolla, englanniksi Luokka:Digitaaliset kamerat E-450
Hinnalla millä hyvänsä

Hinnalla millä hyvänsä voi tarkoittaa ainakin seuraavia: == Musiikki == *Hinnalla millä hyvänsä, rap-artisti Opaalin albumi vuodelta 2010 *”Hinnalla millä hyvänsä”, rap-artisti Opaalin kappale hänen samannimiseltä albumiltaan *”Hinnalla millä hyvänsä”, rap-yhtye Memmy Possen kappale Huolestuttavia merkkejä -albumilta == Elokuvat == *Hinnalla millä hyvänsä (No Love for Johnnie), brittiläinen Ralph Thomasin ohjaama draamaelokuva vuodelta 1961 *Hinnalla millä hyvänsä (I’m Going to Be Famous), yhdysvaltalainen Paul Lederin ohjaama elokuva vuodelta 1983 *Hinnalla millä hyvänsä (To Die For), yhdysvaltalainen Gus Van Santin ohjaama draamakomedia vuodelta 1995 == TV- sarjat == *Hinnalla millä hyvänsä, suomalainen draamasarja vuodelta 2015.
Henrik Johansén

Henrik Johansén on suomalainen tennisvalmentaja. Hän valmensi Jarkko Niemistä vuosina 1996–2003. Suomen Tennisliitto valitsi hänet vuoden 1999 valmentajaksi. Johansén toimi Suomen Davis Cup -joukkueen kapteenina vuosina 2002–2004. Davis cup -joukkueen kakkosvalmentajana hän toimi vuosina 1994–1999. Nykyisin hän opettaa liikuntaa Luostarivuoren koulussa sekä Luostarivuoren Lyseon lukiossa ja toimii tenniksen valmentajana Kerttulin lukiossa.Luostarivuoren kouluLuostarivuoren lukio Kerttulin lukio ==Lähteet== Luokka:Suomalaiset tennisvalmentajat Luokka:Syntymävuosi puuttuu Luokka:Elävät henkilöt
Athens News

Athens News on Kreikassa julkaistava englanninkielinen sanomalehti. Lehden ensimmäinen numero ilmestyi 29. tammikuuta 1952. Lehden päämaja on Ateenassa. Athens News on ensimmäinen kreikkalainen lehti, jota julkaistaan myös internetissä. Ensimmäinen internet-versio julkaistiin vuonna 1995. Vuodesta 2001 lehtiä on jaettu vain perjantaisin. Elokuussa 2008 lehden omistajaksi tuli Myenpi Publishing. Lehden nykyinen päätoimittaja on vuodesta 2009 saakka ollut Ioanna Papadimitropoulou. Luokka: Kreikkalaiset sanomalehdet
Fourní (Iraklion)

Fourní (; myös Furní) on minolaisaikaisen hautausmaan arkeologinen kohde Kreetan saarella Kreikassa. Se sijaitsee Archánes-Asteroúsian kunnassa Fourní- nimisellä kukkulalla, josta kohde on saanut nimensä. Fourní sijaitsi lähellä Archáneen minolaisen palatsin ja asutuksen paikkaa. Lähellä on myös Gioúchtas- eli Juktasvuori, jossa oli merkittävä pyhäkkö. Hautausmaa oli käytössä yli 1000 vuotta, noin vuodesta 2400 eaa. (kaudelta EM II) vuoteen 1200 eaa. (kaudelle LM IIIC). Tämä tekee siitä merkittävimmän tunnetun minolaisen hautausmaan. Hautausmaalla on ollut lukuisia hautarakennuksia, joista monia on käytetty hyvin pitkään niin, että niihin on haudattu uusia henkilöitä. Monet haudoista ovat säilyneet hyväkuntoisina. Fournísta on löydetty yli 20 tholos- tyyppistä hautaa. Ne ovat peräisin 1300-luvulta eaa. Haudoilla on samanlaiset pohjapiirrokset kuin Mykenessä ja Orkhomenoksessa. Yksi tholos-haudoista (hauta A) on tunnistettu mitä todennäköisimmin kuninkaallisen naisen haudaksi. Hautausmaan itäosassa oleva rakennus (rakennus 4) on tunnistettu paikaksi, jossa on todennäköisesti järjestetty hautausseremonioita, huolehdittu vainajien ruumiista sekä valmistettu erilaisia tässä tarvittavia välineitä ja aineita. Rakennuksessa on ollut muun muassa viininpuristin. Rakennus on ollut käytössä 1500-luvulla eaa. Éfi ja Giánnis Sakellarákis aloittivat ensimmäisinä kaivaukset Fourníssa vuonna 1964. Kaivaukset kestivät ainakin vuoteen 1995. Fournísta tehtyjä löytöjä on esillä Iraklionin arkeologisessa museossa sekä Archánesin arkeologisessa museossa. == Lähteet == == Aiheesta muualla == Luokka:Archánes-Asteroúsia Luokka:Kreikan hautausmaat Luokka:Minolaiset kohteet Kreetalla
Jay Dratler

Jay Dratler (14. syyskuuta 1911 New York, New York - 21\. syyskuuta 1968 México, Meksiko) oli yhdysvaltalainen kirjailija ja käsikirjoittaja. Hän kirjoitti käsikirjoituksia erityisesti film noir -elokuviin. Dratlerin esikoisromaani oli vuonna 1936 julkaistu Manhattan Side Street. Dratler muutti Hollywoodiin vuonna 1940 ja 1944 hän oli ehdolla Oscar-palkinnon saajaksi elokuvasta Laura. Muita Dratlerin käsikirjoittamia elokuvia ovat muun muassa Jälki häviää tyhjään (1946) ja Soittakaa Northside 777 (1948). ==Lähteet== ==Aiheesta muualla== * * Luokka:Yhdysvaltalaiset kirjailijat Luokka:Yhdysvaltalaiset elokuvakäsikirjoittajat Luokka:Vuonna 1911 syntyneet Luokka:Vuonna 1968 kuolleet
Granma (täsmennyssivu)

Granma voi tarkoittaa seuraavia: * Granma, Fidel Castron kapinallisten käyttämä huvijahti, jolla nämä siirtyivät Meksikosta Kuubaan marraskuussa 1956 * Granma, Kuuban kommunistisen puolueen keskuskomitean virallinen lehti, nimetty Granma-veneen mukaan * Granma, provinssi Kuubassa, nimetty Granma- veneen mukaan * Desembarco del Granman kansallispuisto, kansallispuisto Kuubassa, nimetty Granma-veneen mukaan * Universidad de Granma, yliopisto Kuubassa, nimetty Granma-veneen mukaan
Kiukaisten lukio

Kiukaisten lukio oli Euran Kiukaisissa toimiva lukio, joka Kiukaisten liityttyä Euraan vuonna 2009 kuului hallinnollisesti Euran lukioon. Sitä ennen se toimi itsenäisenä vuodesta 1961 lähtien. Koulujen yhteinen rehtori oli Kiukaisten liityttyä Euraan Jukka Pirttimäki. Kiukaisten yhteiskoulun rehtori Sanna Salminen hoiti Kiukaisten lukion käytännön asioita Kiukaisissa. Koulun toimintaan on vaikuttanut entisen Kiukaisten kunnan kaksijakoisuus (Kiukainen- Panelia). Koulu oli siksi aiemmin osittain sisäoppilaitos. Tämä mahdollisti sen, että oppilaita tuli kouluun myös oman kunnan ulkopuolelta. 1990-luvulta lähtien lukio on ollut hevostalouteen ja hevosurheiluun erikoistunut lukio. Lukio kuuluu myös Satakunnan toisen asteen koulutusverkostoon. Kiukaisten lukion viimeiset abiturientit lakitettiin Kiukaisissa keväällä 2011. Syksystä 2011 asti ovat Kiukaisten lukionkin oppilaat käyneet lukiota Eurassa, Euran kunnan lakkautettua Kiukaisten lukion. == Aiheesta muualla == *Kiukaisten lukio *Euran lukio *kouluverkosto http://www.yksityiskoulut.fi/matrikkeli/kiukaisten.htm Luokka:Suomen lukiot Luokka:Kiukainen
Petropavl

Petropavl () eli Petropavlovsk () on kaupunki Kazakstanissa. Se sijaitsee Länsi-Siperian alangon lounaisosassa Išim-joen rannalla. Kaupunki on Pohjois- Kazakstanin alueen keskus. Sen kautta kulkee Siperian rautatie, josta haarautuu rata Kökşetawhun. Asukkaita on 203 803 (2012). Kaupunki on saanut alkunsa venäläisten vuonna 1752 perustamasta rajalinnoituksesta. Vuonna 1807 siitä tuli Petropavlovskin kaupunki. Vuosina 1824–1839 se oli Omskin alueeseen kuuluneen piirikunnan ja vuosina 1868–1918 Akmolinskin alueeseen kuuluneen kihlakunnan keskus. Kaupunki oli tärkeä Venäjän ja Keski-Aasian välisen kaupan välittäjä. Vuonna 1896 sen kautta rakennettiin Siperian rata. Neuvostoaikana Petropavlovskista kehittyi huomattava teollisuuskeskus. Liikenneyhteydet... ==Väestön kehitys== * 239 606 (1989) * 203 523 (1999) * 201 446 (2009) * 203 803 (2012, arvio) ==Ilmasto== Ilmasto on kuiva ja mantereinen. Ilman keskilämpötila on 1,5 °C Kostanain sääaseman vuosien 1961-1990 mittausten mukaan. Tammikuun keskilämpötila on -17,5 °C ja heinäkuun 19,8 °C. Vuoden keskimääräinen sademäärä on 365,9 millimetriä. Tyypillisesti eniten sataa heinäkuussa (keskiarv0 58,5 mm) ja vähiten maaliskuussa (keskimäärin 14,4 millimetriä). ==Kuvagalleria== Kuva:Petropavlovsk railway station.jpg|Rautatieasema. Kuva:Petropawlowsk museum 6066.JPG|Museo. ==Lähteet== ==Aiheesta muualla== Luokka:Kazakstanin kaupungit
Yrityspuisto

Yrityspuisto (engl. business park) on paikka, johon on keskitetty usean yrityksen toimistotilat ja yritysten tarvitsemat palvelut. Tällä toimitilakonseptilla pyritään kehittämään työympäristöjä, tehostamaan organisaation toimintaa ja edistämään ihmisten työssä viihtymistä. Yrityspuistojen käyttäjäyritykset ovat usein pieniä startup-yrityksiä. Tyypillinen business park koostuu useasta toimitilarakennuksesta, joilla on yhteinen laaja palveluvalikoima sekä sisäkaupunkimainen miljöö, jossa rakennuksesta toiseen liikkumista on helpotettu yhdyskäytävillä. Yrityspuistoksi ei siis yleensä kutsuta mitä tahansa yritys- tai teollisuuskeskittymää. Kiinteistöt ovat tyypillisesti kiinteistösijoittajien omistuksessa ja käyttäjäyritykset ovat tiloissa vuokralla. Tekniikkaan liittyvää yrityspuistoa voidaan kutsua teknologiakeskukseksi tai -kyläksi, tieteeseen liittyvää tiedepuistoksi. == Yrityspuistoja Suomessa== *Technopolis Innopoli, Espoo *Derby Business Park, Espoo *Falcon Business Park, Espoo *Polaris Business Park, Espoo *Quartetto Business Park, Espoo *Spektri Business Park, Espoo *Stella Business Park, Espoo *Plaza Business Park, Vantaa *Opus Business Park, Helsinki *Tulli Business Park, Tampere *Dynamo Business Park, Tampere *Pilot Business Park, Oulu *Lahden tiede- ja yrityspuisto, Lahti *Helsinki Business and Science Park, Helsinki *Econia Business Park, Vantaa *Vaasa Airport Park, Vaasa *Voimala Business Park, Jyväskylä == Lähteet == == Aiheesta muualla == Luokka:Yritystoiminta
Hanhiluoto

Hanhiluoto () on Porin 58. kaupunginosa. Se muodostaa yhdessä Kirjurinluodon ja Raatimiehenluodon kanssa Kokemäenjoen suiston suurimman saaren. Hanhiluoto sijaitsee saaren lounais-, Kirjurinluoto kaakkois- ja Raatimiehenluoto pohjoisosassa. Hanhiluodon länsipuolella virtaa Huvilajuopa, jonka toisella puolella on Hevosluoto. Etelässä, Kokemäenjoen etelärannalla on Karjaranta.Porin kaupungin karttapalvelu Hanhiluodossa on kaupungin puutarha sekä Hanhipuisto, joka on koko perheen näyttelypuisto ja Satakunnan Vihertietokeskus. Alueen pohjoisosassa, Huvilajuovan molemmin puolin sijaitsee valtakunnallisesti arvokkaaksi rakennetuksi kulttuuriympäristöksi määritelty huvila-alue, jonka vanhimmat huvilat ovat peräisin 1900-luvun alusta. Hanhiluodossa on myös luontopolku, joka kiertää vehreän Polsanluodon. Luotojen alue on linnustoltaan hyvin monipuolinen ja alueella viihtyvät muun muassa monet vesilinnut ja haikarat. Hanhiluodon luoteisosassa Länsitien takana sijaitsee Porin Golfkerhon omistama Kalafornian golfkenttä. == Lähteet == == Aiheesta muualla == * Luokka:Porin kaupunginosat Luokka:Kokemäenjoen luodot Porissa
Konna

Konna voi tarkoittaa seuraavia asioita: *konnat, sammakkoheimo **rupikonna, sammakkolaji *konna, kirjallisuuden ja elokuvien henkilöhahmo, päähenkilön vastustaja *Konna, rap-artisti *Konna, kaupunki Malissa == Katso myös == *kilpikonnat, matelijaheimo
Palmukyyhky

Palmukyyhky (Streptopelia senegalensis), myös Stigmatopelia senegalensis, on laajalle alueelle Afrikassa ja Aasiassa levinnyt kyyhkylintu. Sen elinympäristö ulottuu Afrikan pohjois- ja länsiosista mantereen itäreunaan, Arabian niemimaalle ja idässä aina Intiaan ja Bangladeshiin saakka. Lajista tunnetaan viisi alalajia. Lajin holotyypin kuvaili Carl von Linné Senegalista 1766. == Lähteet == Luokka:Kyyhkylinnut